पाएं अपने शहर की ताज़ा ख़बरें और फ्री ई-पेपरडाउनलोड करें
जालंधर. सिविल अस्पताल के ट्रॉमा सेंटर के आईसीयू में बैक्टीरियल इन्फेक्शन फैल गया है। इसका खुलासा ट्रॉमा सेंटर में करवाए गए सर्वे की रिपोर्ट में हुआ है। यह इन्फेक्शन यहां दाखिल मरीजों के लिए खतरनाक हो सकता है। यह बात मेडिकल सुपरिंटेंडेंट डॉ. भागमल खुद मानते हैं। लेकिन इसके लिए जिम्मेदार वह किसी को नहीं ठहराते। बैक्टीरिया को मारने के लिए आईसीयू में स्प्रे करवा दिया गया है। अब हर 15 दिन बाद टेस्ट करवाया जाएगा।
बस्ती बावा खेल के रहने वाले राम नारायण पिछले 16 दिनों से वार्ड में भर्ती हैं। उनका सड़क दुर्घटना में पैर टूट गया था। उनका ऑपरेशन अभी तक नहीं हुआ। वह अभी भी आईसीयू में भर्ती है। नरेश कुमार का भी पैर टूट गया था। उनका ऑपरेशन भी हो गया है, लेकिन अभी तक उन्हें आईसीयू वार्ड से शिफ्ट नहीं किया गया।
72 घंटे से ज्यादा नहीं रह सकते मरीज
नियमों के मुताबिक ऑर्थो केस 72 घंटे से ज्यादा ट्रॉमा में नहीं रह सकते। उन्हें ऑपरेशन के बाद ऑर्थो वार्ड में शिफ्ट कर दिया जाना चाहिए। लेकिन ट्रॉमा आईसीयू में मरीज 15 दिनों तक रहते हैं। ट्रॉमा से जुड़े डॉक्टर बताते हैं कि ऑर्थो केस ज्यादा होने के कारण इन्फेक्शन फैला है। मरीजों की मरहम पट्टी समय पर नहीं होती। पस बेड और ग्लूकोज वाले स्टैंड सहित कई जगहों पर फैल जाती है। रिपोर्ट में भी बेड और ग्लूकोज वाले स्टैंड पर इन्फेक्शन मिला है।
डॉक्टरों से एमएस करेंगे बैठक
मेडिकल सुपरिटेंडेंट डॉ. भाग मल ने डॉक्टरों की बैठक रखी है। इसमें ऑर्थो केसों को 72 घंटे से ज्यादा नहीं रखने के आदेश दिए जाएंगे।
रिपोर्टर : ट्रॉमा में ऑर्थो मरीज कितने देर रह सकता है?
एमएस : 72 घंटे से ज्यादा नहीं रह सकता।
रिपोर्टर : ट्रॉमा आईसीयू में मरीज पांच दिन से ज्यादा रहते हैं?
एमएस : उनके पास भी शिकायत है। पांच नहीं 15 दिन वाले मरीज भी हैं।
रिपोर्टर: ट्रॉमा में इन्फेक्शन फैला है।
एमएस :- हां, जांच में इंफेक्शन निकला है। स्प्रे भी करवाया है।
रिपोर्टर :- इसके लिए कौन जिम्मेदार है?
एमएस : इसका कोई जिम्मेदार नहीं है। कभी-कभार ऐसा हो जाता है।
रिपोर्टर : क्या कोई जांच होगी?
एमएस : नहीं, किसी तरह की जांच की जरूरत नहीं है।
-डॉ. भाग मल, मेडिकल सुपरिंटेंडेंट
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva awa_Deva awa_Deva hin_Deva hin_Deva hin_Deva hin_Deva mai_Deva zho_Hant eng_Latn